ΓΡΑΠΤΗ ΕΡΩΤΗΣΗ E-2759/99

υποβολή: Concepci Ferrer (PPE-DE) προς την Επιτροπή

(18 Ιανουαρίου 2000)

Θέμα: Κανόνες καταγωγής στις συμφωνίες ελεύθερου εμπορίου

Στις 25 Νοεμβρίου 1999 ολοκληρώθηκαν οι διαπραγματεύσεις της διμερούς συμφωνίας ΕΕ/Μεξικού η οποία θα επιφέρει πλήρη ελευθέρωση των βιομηχανικών συναλλαγών το 2007 και των αγροτικών το 2010. Η σύναψη της συμφωνίας αυτής όμως οδήγησε σε μια σειρά παραχωρήσεων και εξαιρέσεων από τους κοινοτικούς κανόνες καταγωγής. Η ευρωπαϊκή βιομηχανία κλωστοϋφαντουργίας, ετοίμου ενδύματος καιποδηματοποιίας ήταν απολύτως αντίθετη προς τις εξαιρέσεις αυτές, δεδομένου ότι οι εξαγωγές προς το Μεξικό προϊόντων θεωρούμενων ως κοινοτικής προέλευσης, βάσει των κανόνων της ΕΚ, θα εξακολουθούσαν ναπόκεινται σε περιορισμούς, πράγμα που δεν θα συνέβαινε με τα προϊόντα του Μεξικού.

Την ίδια ημέρα ταπουργικά συμβούλια της ΕΕ/Mercosur και της ΕΕ/Χιλής άρχισαν επίσημα διαπραγματεύσεις για τη σύναψη νέων συμφωνιών σύνδεσης και ελευθέρωσης των εμπορικών συναλλαγών, και ανέλαβαν κάποιες δεσμεύσεις ως προς το χρονοδιάγραμμα των διαπραγματεύσεων καθώς και την ακολουθητέα διάρθρωση και μεθοδολογία.

Μπορεί να επιβεβαιώσει η Επιτροπή ότι, στις διαπραγματεύσεις με την Mercosur οι οποίες είναι σημαντικότερες απ' ό, τι αυτές με το Μεξικό- η Επιτροπή θα ενεργήσει με διαφορετικό τρόπο απ ό, τι με το Μεξικό και θα αντιταχθεί στηνιοθέτηση κανόνων καταγωγής διαφορετικών από τους κοινοτικούς;

Στο πλαίσιο της συμφωνίας με την Mercosur καθώς και άλλων μελλοντικών ενδεχόμενων συμφωνιών ελεύθερων συναλλαγών, μπορεί να βεβαιώσει η Επιτροπή ότι δεν θαπάρξουν άλλες εξαιρέσεις οι οποίες δημιουργούν έναν πληθωρισμό κανόνων καταγωγής οι οποίοι γίνονται στα μέτρα της καθεμιάς από τις συνδεδεμένες χώρες, πράγμα που θα δημιουργούσε σύγχυση στη βιομηχανία και θαπονόμευε την προσπάθεια νομοθετικής απλοποίησης της Κοινότητας;

Απάντηση του κ. Lamy εξ ονόματος της Επιτροπής

(21 Φεβρουαρίου 2000)

Το Νοέμβριο του 1999 ολοκληρώθηκαν οι διαπραγματεύσεις για συμφωνία ελεύθερου εμπορίου με το Μεξικό, και τα γενικά αποτελέσματα κατά τη γνώμη της Επιτροπής είναι εξισορροπημένα, περιεκτικά και θετικά για τα κοινοτικά συμφέροντα. Η τελική προσέγγιση σχετικά με ορισμένα θέματα κατά τις διαπραγματεύσεις με το Μεξικό δεν αποτελούν αυτόματα προηγούμενο για άλλες διαπραγματεύσεις. Σε κάθε διαπραγμάτευσηπάρχει διαφορετικός δυναμισμός και πρέπει να αξιολογούνται ταπέρ και τα κατά. Όσον αφορά τον προτιμησιακό κανόνα καταγωγής, η Επιτροπή τονίζει ότι το Μεξικό αποδέχθηκε τους περισσότερους από τους εναρμονισμένους κοινοτικούς κανόνες καταγωγής. Στην περίπτωση του Μεξικού, όπου έπρεπε να βρεθούν συμβιβασμοί, οι συμβιβασμοί αυτοί συνοδεύονται πάντα από μηχανισμούς που εξασφαλίζουν στου οικονομικούς φορείς μας την πρόσβαση στην αγορά.

Στην περίπτωση των διαπραγματεύσεων σύνδεσης με την Mercosur, η Επιτροπή προσπαθεί να καταλήξει σε συμφωνία που θα είναι εξισορροπημένη, περιεκτική και που θα αποτελεί ενιαίο εγχείρημα. Στο πλαίσιο των οδηγιών διαπραγμάτευσης γι'αυτές τις διαπραγματεύσεις, η Επιτροπή έλαβε οδηγίες να διαπραγματευτεί το θέμα των κανόνων καταγωγής που βασίζονται στοπόδειγμα που πρότεινε η Κοινότητα για τη διαδικασία εναρμόνισης των προτιμησιακών κανόνων καταγωγής που εφαρμόζονται στις τρίτες χώρες. Στις διαπραγματεύσεις ενός πρωτοκόλλου για τους κανόνες καταγωγής με την Mercosur, θα ληφθούν πλήρωςπόψη τα οικονομικά συμφέροντα της Κοινότητας στις εμπορικές σχέσεις με αυτή την περιοχή. Προς το παρόν, είναι πολύ νωρίς να προβλεφθούν οι εξελίξεις των διαπραγματεύσεων με την Mercosur σχετικά με το θέμα των κανόνων καταγωγής.

Η πρώτη συνεδρίαση της επιτροπής διπεριφεριακών διαπραγματεύσεων Κοινότητας-Mercosur θα πραγματοποιηθεί το Μάρτιο ή Απρίλιο 2000 στο Μπουένος Άιρες και θα εξετάσει μόνο τα γενικά θέματα. Καταρχήν η επιτροπή διπεριφερειακών διαπραγματεύσεων και οι σχετικές τεχνικές ομάδες καιπο-ομάδες θα συνεδριάζουν τρεις

φορές το έτος, βάσει χρονοδιαγράμματος που συνδέεται με την εξέλιξη των διαπραγματεύσεων του Διεθνούς Οργανισμού Εμπορίου (ΔΟΕ) και των διαπραγματεύσεων της συμφωνίας ελεύθερων συναλλαγών της Αμερικής (FTAA). Δεν είναι δυνατόν να προβλεφθεί ο χρόνος διάρκειας των διαπραγματεύσεων με την Mercosur.